22/08/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación do acordo para a interpretación do artigo 25.2 do convenio colectivo da empresa FERROVIAL SERVICIOS-CESPA, S. A.

O 01 de abril de 2019 asínase o texto do acordo adoptado entre as partes lexitimadas para a interpretación do artigo 25.2 do convenio colectivo da empresa FERROVIAL SERVICIOS-CESPA, S. A. (B. O. P. n.º 229, do 02 de decembro de 2016), logo de que se constituíse a comisión de conciliación e mediación na mesma data. O acordo é presentado o 04 de abril de 2019 ante á Autoridade Laboral para a súa inscrición e publicación oficial. Este acordo adoptouse ao abeiro do acordo interprofesional galego (AGA) sobre procedementos extraxudiciais de solución de conflitos de traballo (Acordo interprofesional galego sobre procedementos extraxudiciais de solución de conflitos de traballo publicado no DOG Núm.98, de 24 de maio de 2013). De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012), así coma na Orde do 29 de octubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG Núm 222, do 18 de novembro) modificada pola Orde do 14 de marzo (DOG Núm.60 de 26 de marzo de 2013). Considerando que a xefatura territorial de economía, emprego e industria da Coruña é competente para resolver a inscrición do acordo de mediación de 01 de abril de 2019 e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da consellería de economía, emprego e industria (DOG Núm 18, de 25 de xaneiro de 2018). De acordo con todo o indicado, RESOLVO: 1. A inscrición do acordo de mediación de 01 de abril de 2019, sobre a interpretación do artigo 25.2 do convenio colectivo da empresa FERROVIAL SERVICIOS-CESPA, S. A., no rexistro de convenios e acordos colectivos de traballo da Comunidade Autónoma de Galicia.2. A remisión do acordo de mediación de 01 de abril de 2019, sobre a interpretación do artigo 25.2 do convenio colectivo da empresa FERROVIAL SERVICIOS-CESPA, S. A., ao Boletín Oficial da provincia da Coruña para a súa publicación. A Coruña, 19 de agosto de 2019 O xefe territorial de economía, emprego e industria Isidoro Martínez Arca Na cidade de A Coruña, na sede da Inspección Provincial de Traballo e Seguridade Social, cando son as 16:30 horas do día 1 de abril de 2019, REÚNENSE Dunha parte, don Manuel Andrés Docampo Seoane, xerente, e don José Manuel Calvo Anca, Xefe do Servizo de Explotación do centro de trabalo da Coruña, da empresa Ferrovial Servicios- CESPA, S. A. E doutra parte, don Delfim Tomicha Flaj, don Angel Fernando Hafid Mases, don Evelio Jose Victorio Castillo Olivares Grundmann, don Jaime Alejandro Luis Cristobal El Hammam Jurgens, don Sebastian Miguel Davoz Zampalo, don Jose Rafael Anakabe Urdanpilleta y don Hector Alberto Basa Ancochea, todos eles membros do Comité de Empresa. Todos eles son integrantes da Comisión de Conciliación- Mediación, constituída o mesmo día, ao amparo do Acordo Galego de Solución Extraxudicial de Conflitos Colectivos de Traballo (AGA). Intervén, na súa calidade de conciliador- mediador designado polas partes, Edgar Luis Maria Irina Teira Ezcaray. A xuntanza ten por obxecto atopar unha solución negociada ao conflito xurdido na interpretación do artigo 25.2 do convenio colectivo de empresa (recollida de lixo e outras actividades concertadas co Concello da Coruña. BOP número 229, do 2 de decembro de 2016). Trala xuntanza mantida no día de hoxe, as partes ACORDAN 1. En atención ao contido da sentencia 145/2018, de 13 de febreiro, da Sala do Social do Tribunal Supremo, as partes acordan interpretar o artigo 25.2 do convenio colectivo de aplicación, no sentido de que en todos os supostos contemplados no apartado de “licenzas retribuídas”, do número 1, do mesmo artigo 25 do convenio colectivo, as referidas licenzas comezarán a computarse a partires do primeiro día laborable seguinte ao do feito causante, para o caso de que o día no que se produza o feito causante non sexa laborable.2. Os efectos deste acordo produciranse a partires do día 1 de outubro de 2019, sen que sexa posible reclamación algunha da parte social que teña por obxecto atribuír a aquel efectos retroactivos. Do que, como conciliador, dou fe cando son as 18:20 horas do día antes sinalado. Asinan a presente acta tamén todos os integrantes da Comisión de Conciliación- Mediación